CELEX: 62017TN0488
Language: sl
Date: 2017-08-03 00:00:00
Title: Zadeva T-488/17: Tožba, vložena 3. avgusta 2017 – Ghost — Corporate Management/EUIPO (Dry Zone)

18.9.2017   
            
            
               SL
            
            
               Uradni list Evropske unije
            
            
               C 309/40
            
         Tožba, vložena 3. avgusta 2017 – Ghost — Corporate Management/EUIPO (Dry Zone)
   (Zadeva T-488/17)
   (2017/C 309/53)
   Jezik postopka: portugalščina
   
      Stranke
   
   
      Tožeča stranka: Ghost – Corporate Management, S.A. (Lizbona, Portugalska) (zastopnica: S. de Barros Araújo, odvetnica)
   
      Tožena stranka: Urad Evropske unije za intelektualno lastnino (EUIPO)
   
      Podatki o postopku pred EUIPO
   
   
      Zadevna sporna znamka: besedna znamka „Dry zone“ – prijava št. 15498322
   
      Izpodbijana odločba: odločba drugega odbora za pritožbe pri EUIPO z dne 5. junija 2017 v zadevi R 0683/2017-2
   
      Tožbeni predloga
   
   Tožeča stranka Splošnemu sodišču predlaga, naj:
   
               —
            
            
               ugodi tej tožbi in torej v celoti razveljavi odločbo drugega odbora za pritožbe z dne 5. junija 2017 ter zato izpodbijano odločbo nadomesti z drugo, s katero naj odloči, da je bila tožba št. R 683/2017-2, MUE št.o 015498322 Dry Zone, vložena pravočasno, zaradi česar naj se obravnava;
            
         
               —
            
            
               EUIPO naloži plačilo stroškov.
            
         
      Navajani tožbeni razlogi
   
   
               —
            
            
               Prvi tožbeni razlog: kršitev člena 60 Uredbe Sveta (ES) št. 207/2009 z dne 26. februarja 2009 o blagovni znamki Skupnosti (UL 2009, L 78, str. 1) in pravila 72(1) Uredbe Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL, posebna izdaja v slovenščini, poglavje 17, zvezek 1, str. 189), spremenjene z Uredbo (EU) 2015/2424 Evropskega parlamenta in Sveta z dne 16. decembra 2015 o spremembi Uredbe št. 207/2009 ter Uredbe št. 2868/95 in razveljavitvi Uredbe Komisije (ES) št. 2869/95 o pristojbinah, ki se plačujejo Uradu za harmonizacijo notranjega trga (UL 2015, L 341, p. 21).
            
         
               —
            
            
               Drugi tožbeni razlog: nespoštovanje procesnih jamstev, ki so v pomoč tožeči stranki, ker se niso proučila dejstva, ki ne spadajo v njeno področje nadzora ali pomenijo višjo silo, s čimer je bilo kršeno načelo sorazmernosti.
            
         
               —
            
            
               Tretji tožbeni razlog: kršitev načel zaupanja v pravo in pravne varnosti.